บจ.แห่ระดมเงินลงทุน
SIแจกหุ้นกู้แปลงสภาพ1.6พันล.LHเล่นตัวไม่รีบขายหุ้น&#8216;โฮมโปร&#8217;
27 เม.ย. 2555

SIแจกหุ้นกู้แปลงสภาพ1.6พันล.LHเล่นตัวไม่รีบขายหุ้น‘โฮมโปร’
บจ.แห่ระดมทุน สหวิริยาสตีลฯ แจกหุ้นกู้แปลงสภาพผู้ถือหุ้นเดิม 1,650 ล้าน เอเซียเสริมกิจเพิ่มทุน 1,150 ล้านบาท
นายวิน วิริยประไพกิจ ประธานเจ้าหน้าที่บริหารกลุ่มและกรรมการผู้จัดการใหญ่ บริษัท สหวิริยาสตีลอินดัสตรี (SSI) เปิดเผยว่า โรงงานทีไซด์ที่ประเทศอังกฤษเริ่มผลิตเหล็กแท่งแบนได้เป็นผลสำเร็จเมื่อวันที่18 เม.ย. 2555 ดังนั้น คณะกรรมการจึงมีมติให้บริษัทเพิ่มทุนจดทะเบียนจำนวน 9,523,643,293 บาท เป็น 27,707,751,528 บาท แบ่งเสนอขายให้กับนักลงทุนเฉพาะเจาะจง (พีพี) จำนวน 1,818,410,823 หุ้น
นอกจากนี้ บอร์ดยังมีมติแจกหุ้นกู้แปลงสภาพด้อยสิทธิ 1.650 ล้านหน่วย มูลค่า 1,650 ล้านบาท ให้กับผู้ถือหุ้นเดิมที่มีชื่อในทะเบียนวันที่ 30 ก.ย. 2555 สัดส่วน 1.1 หมื่นหุ้นต่อ 1 หุ้นกู้แปลงสภาพ กำหนดจองซื้อระหว่างวันที่ 1321 พ.ค. 2555 และจะเหลือหุ้นกู้แปลงสภาพสำหรับเสนอขายผู้ลงทุนโดยเฉพาะเจาะจงอีก 0.6 ล้านหน่วย มูลค่า 600 ล้านบาท
ทั้งนี้ หุ้นกู้ดังกล่าวครบไถ่ถอนปี 2558 อัตราดอกเบี้ย 3% แปลงสภาพในราคาเฉลี่ย 7 วันทำการ บวก 10% แต่ต้องไม่ต่ำกว่า 1 บาท
“บริษัทจำเป็นต้องระดมทุนโดยการ ออกหุ้นกู้แปลงสภาพด้อยสิทธิเพื่อใช้ในโครงการในประเทศอังกฤษ เพราะอัตราดอกเบี้ยต่ำและยังอาจไม่ต้องใช้คืนเงินต้นทันที และเมื่อผู้ถือหุ้นมาแปลงสภาพเป็นหุ้นในอนาคตก็จะช่วยเพิ่มสภาพคล่องให้บริษัท ช่วยทำให้ฐานทุนเพิ่มและลดภาระหนี้สิน เสริมความมั่นคงทางการเงิน มี ความยืดหยุ่นในการบริหารเงินสดและมีผลประกอบการที่ดีขึ้น”
สำหรับการระดมทุนขั้นต่อไปหลังขายหุ้นกู้แปลงสภาพ บริษัทอาจเป็นการเพิ่มทุนแบบมอบอำนาจทั่วไป ซึ่งต้องพิจารณาสภาพตลาดทุน หรืออาจเป็นการขายหุ้นเพิ่มทุนในบริษัท เอสเอสไอ ยูเค ซึ่งเป็นบริษัทย่อยให้กับพันธมิตรทางธุรกิจ ซึ่งมีผู้สนใจติดต่อเข้าร่วมทุนหลายราย
ด้าน บริษัท เอเซียเสริมกิจลีสซิ่ง (ASK) นำหุ้นเพิ่มทุนจำนวน 115 ล้านหุ้น เสนอขายผู้ถือหุ้นเดิมที่มีชื่อในทะเบียนวันที่ 10 เม.ย. สัดส่วน 2 หุ้นเดิมต่อ 1 หุ้นใหม่ ราคาหุ้นละ 10 บาท กำหนดชำระเงินวันที่ 2125 พ.ค.นี้ ทั้งนี้ ราคาหุ้น ASK ปิดที่ 10.50 บาท 
นายอนันต์ อัศวโภคิน ประธานกรรมการ บริษัท แลนด์ แอนด์ เฮ้าส์ (LH) เปิดเผยว่า บริษัทยังไม่มีนโยบายขายหุ้นที่ถืออยู่ใน บริษัท โฮม โปรดักส์ เซ็นเตอร์ (HMPRO) แม้ว่าจะมีผู้สนใจติดต่อเข้ามาหลายราย เนื่องจากยังสามารถสร้างผลตอบแทนได้ดี แต่หากจะขายก็คงจะสร้างกำไรได้ถึง 2 หมื่นล้านบาท เช่นเดียวกับธนาคารแลนด์ แอนด์ เฮ้าส์ หรือ LHBANK ที่มีผู้สนใจหลายราย แต่ขณะนี้การเจรจาหาพันธมิตรเข้ามาถือหุ้นก็ยังไม่มีข้อสรุป
ผลงานไตรมาสแรกปีนี้ กำไรดีขึ้นกว่าไตรมาสเดียวกันของปีก่อน หลังจากผ่านพ้นช่วงน้ำท่วมที่เกิดขึ้นในช่วงปลายปี 2554 ทำให้บริษัททำยอดขายได้ดีขึ้น ประกอบกับธุรกิจต่างๆ ที่บริษัทได้เข้าลงทุนยังเติบโตได้ดี โดยเฉพาะ HMPRO มียอดขายได้ดีกว่าที่คาดการณ์ไว้มาก เนื่องจากลูกค้าหันมาใช้จ่ายฟื้นฟูที่อยู่อาศัยหลังน้ำท่วม
บริษัท เอเชี่ยนพร็อพเพอร์ตี้ ดีเวลลอปเม้นท์ (AP) แจ้ง ขายหุ้น บริษัท พรีบิลท์ (PREB) จำนวน 1.02% คงเหลือหุ้นจำนวน 14.41% เมื่อวันที่ 24 เม.ย.ที่ผ่านมา
นายปลิว ตรีวิศวเวทย์ รายงานการขายหุ้น บริษัท น้ำประปาไทย (TTW) จำนวน 4 แสนหุ้น ราคาหุ้นละ 6.35 บาท มูลค่ารวม 2.54 ล้านบาท เมื่อวันที่ 20 เม.ย. 2555